VS001594
Datum: 1999-04-21T02:00:00.000+02:00
datum_sodbe_i_stopnje: 2005-01-04T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti
skupina: poškodbe hrbtenice in reber in njihove posledice
fischer: srednje hudi primeri
odskodnina: 8.676,68 EUR
opombe: II Ips 775/2005. Reviziji tožeče stranke je bilo delno ugodeno, in sicer je bila odškodnina za duševne bolečine zaradi zmanjšanja življenjske aktivnosti zvišana za 2.000,00 EUR, to je od 4.172,92 EUR (1.000.000,00 SIT) na 6.172,92 EUR.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 45 do 50 let

Prometna nesreča.

## Poškodba

Zvin vratne hrbtenice in udarnina prsnega dela hrbtenice.

## Telesne bolečine

2.503,76 EUR (600.000,00 SIT) Mesec dni je prestajala srednje hude telesne bolečine, ki jih je bilo treba pogosto blažiti z zdravili proti bolečinam. Po tem času so bolečine popustile in prešle v blage in stalne bolečine, ki so trajale najmanj 3 mesece. Po tem času so bolečine v stalni obliki prenehale, občasno pa je oškodovanka še vedno prestajala telesne bolečine blage oblike. Tovrstne bolečine bo imela tudi v bodoče ob sunkovitih gibih glave, ob dolgotrajnem sedenju, ob dolgotrajni drži glave v prisiljenem položaju, ob dolgotrajnih prevozih, ob delih z vibracijami in dvigovanju bremen težjih od 15 kg.

#### Hospitalizacija

Zdravljenje oškodovanke je trajalo do 5.2.2000. Potekalo je ambulantno in hospitalno. Zaradi poškodb, ki jih je utrpela v obravnavani prometni nezgodi, je bila 9 dni hospitalizirana.

#### Ambulantno zdravljenje

13-krat pregledana pri zdravniku specialistu, 3-krat pregledana pri osebnem zdravniku.

#### Rehabilitacija

17-krat je opravljala občasno bolečo fizioterapijo.

#### Nevšečnosti med zdravljenjem

10-krat je bila izpostavljena nizkim dozam ionizirajočega sevanja, 1-krat, ob elektromiografiji, izpostavljena boleči medicinski preiskavi, 2 meseca in pol nosila ovratnico za vrat ter prav toliko časa potrebovala tujo pomoč pri opravljanju zahtevnejše osebne higiene, oblačenju, obuvanju in pri vseh, tudi najlažjih, vsakodnevnih opravilih.

## Zmanjšanje življenjske aktivnosti

6.172,92 EUR V funkcionalnem smislu se posledice utrpelih poškodb kažejo v zavrti gibljivosti vratne hrbtenice lažje stopnje. Zaradi tega je oškodovanka srednje zmanjšano sposobna za dela, ki zahtevajo ponavljajoče se sunkovite gibe glave, dvigovanje bremen težjih od 15 kg, za dolgotrajne vožnje s prevoznimi sredstvi, dela, ki so povezana z vibracijami, poskoki, dolgotrajnim sedenjem in prisilno držo glave. Opustila je vrtnarjenje in od rekreativnih dejavnosti kolesarjenje.

---

ZOR člen 200, 203